Striden mellom Aker og regjeringen i 2009

Striden mellom Aker og regjeringen i 2009 startet like før påsken 2009, da det ble offentliggjort at Aker Solutions AS skulle kjøpe selskapene Aker Dof Deepwater, Aker Oilfields Services, Odim, Aker Clean Carbon og Misund Bruk av Aker ASA. Avgjørelsen ble tatt uten at minoritetseierne i Aker Solutions, deriblant den norske stat, ble informert, og med en pris som muligens er for høy. Dette er stridens kjerne. Av kommentatorer ble den kalt «årets store påskethriller», og ble sammenlignet med påskeopprøret i Arbeiderpartiet 1958.Stanghelle: Maktkamp uten sidestykke – kommentar i Aftenposten skrevet av Harald Stanghelle. «Maken til politisk påskethriller har ikke Norge opplevet siden det legendariske påskeopprøret i 1958.»

Bakgrunn og eierskapsstruktur 
22. juni 2007 kjøpte staten, ved daværende næringsminister Dag Terje Andersen, seg inn i Aker Kværner (senere Aker Solutions) på grunn av redsel for at selskapet ville havne i utenlandske hender. Selskapet Aker Holding ble opprettet, og fikk fire eiere: Kjell Inge Røkke (60%), staten (30%), SAAB (7,5%) og Investor AB (2,5%). Aker Holding eier 40% av Aker Solutions ASA, som igjen eier 100% av Aker Solutions AS.Statens eierskap i Aker Holding AS - fra St.prp. nr. 88 (2006-2007), publisert 22. juni 2007. Styret i Aker Holding besto per april 2009 av styreleder Øyvind Eriksen, Kjell Inge Røkke, næringsdepartementets representant Berit Kjøll, Wallenberg-familiens representant Dan-Åke Enstedt og en uavhangig representant: Kristin Krohn-Devold.

Kjell Inge Røkke er også hovedaksjonær i Aker ASA, der han eier 60% av aksjene. 

Akers salg til Aker Solutions
2. april 2009 ble det klart at Aker Solutions kjøper fire selskaper av Aker ASA, samt utvider eierandelen i et annet selskap.Aker selger industrielle byggesteiner, utvider Aker Solutions’ fundament for vekst  - Pressemelding fra Aker ASA, publisert 2. april 2009. Solutions betalte 1 391 millioner kroner for aksjene, og det ga Aker en fortjeneste på 478 millioner kroner. Solutions overtok også et aksjonærlån på 207 millioner fra Aker.Røkkes gigantiske ryddesjau - artikkel i E24, publisert 2. april 2007. Skrevet av Øyvind Henriksen. 
SelskapEierandelPris i millioner kronerAker Oilfields Services46%601Aker DOF Deepwater50%189Odim ASA33%513Midsund Bruk100%87,9Aker Clean CarbonEierandelen utvides fra 30% til 50%.

2. april, samme dag som oppkjøpene ble gjort kjent, arrangerte Aker Aker-dagen, hvor statsminister Jens Stoltenberg deltok. Der ble han spurt av en journalist fra Dagens Næringsliv om han følte Røkke overførte risiko til staten ved å selge til Aker Solutions. Han svarte: «vi investerte i det selskapet og var klar over at det var risiko. Det er det også i alle andre selskaper vi investerer i. Vi ser ikke at det har skjedd noe i disse selskapene som er i strid med de forutsetningene vi hadde da vi gikk inn.»Jens gikk god for Røkke-transaksjonene  – artikkel hos TV 2 publisert 10. april 2009. Skrevet av Geir S. Moen.

Markedets reaksjon
Samme dag som salget ble gjort kjent falt aksjekursen til Aker Solutions med 4,4%, samtidig som Akers kurs gikk opp 3%. Analytikere mente dette var fordi Solutions hadde betalt for mye for aksjene.Får juling etter Røkke-handel  – artikkel i E24, publisert 2. april 2009.Røkkes superdeal – artikkel i Dagens Næringsliv, publisert 2. april 2009. Skrevet av Cecilie Langum. «Prisen de betaler for Aker Oilfield Services er fem prosent høyere enn selskapet var verdt for et år siden. Man kan alltid argumentere med kontrollpremie og slike ting, men jeg synes det virker litt dyrt, er konklusjonen til analytiker Pål H. Dahl i First Securities.» Aker Solutions-aksjen fortsatte nedgangen dagen etter, med et fall på ni prosent fra kursen dagen før.Oslo Børs åpner ned – artikkel i E24, publisert 3. april. Skrevet av Sindre Heyerdahl. «Aker Solutions-aksjen (AKSO) fikk juling torsdag, etter at Kjell Inge Røkkes Aker lempet eiendeler over på oljeservicegiganten til en pris svært mange mener var vel gunstig for Røkke. Fredag fortsetter nedturen med 6,3 prosent, til tross for at Aker Solutions kom ut med meldingen om at man er sikret en Heidrun-kontrakt til 390 millioner kroner.»Analytikerne straffer Aker Solutions – artikkel hos E24, publisert 3. april 2009.

Tidligere analytiker Kjell Erik Eilertsen kom med sterk kritikk av kjøpet, og mente Aker Solutions var «søppelbøtta til Aker»: «Aker Solutions betaler en premie på 14 prosent over onsdagens kurs. Det i seg selv sier hvor sykt dette er. Dette er så grisete at jeg ikke har ord for det.»– Så grisete at jeg ikke finner ord – artikkel i Dagens Næringsliv. Publisert 3. april 2009. Også Dagens Næringsliv kritiserte kjøpene på lederplass, og lurte på hvordan statens representant kunne ha godkjent det. Det ble også spekulert i om Aker trengte penger.Leder DN: Lurt igjen – leder i Dagens Næringsliv, publisert 3. april 2009.

Gransking
3. april møtte Øyvind Eriksen, styreleder i Aker Holding, næringsminister Sylvia Brustad, hvor sistnevnte ba om at kjøpet, og særlig prisen, ble gransket.Brustad krever gransking av Aker-salg - artikkel i Dagbladet, publisert 3. april. Eriksen, som er konsernsjef i Aker ASA, og Røkke, som også er styremedlem i Aker Holding, erklærte seg inhabile til å lede granskingen. Derfor fikk Kristin Krohn-Devold ansvaret for å lede granskingen. Hun ble sett på som et uavhengig styremedlem.Brustad med egen Aker-gransking - artikkel i Romerikes Blad 5. april 2009. Dette valget ble kritisert fordi Krohn-Devold sitter i styret i tre Aker-selskaper.Lønnes av dem hun skal granske  - artikkel på E24. Publisert 4. april 2009. Skrevet av Sire Gedde-Dahl. Berit Kjøll ble satt til å lede granskingen et par dager senere.Berit Kjøll ansvarlig for gransking - artikkel hos NRK, publisert 6. april 2009. Etter press fra blant annet opposisjonen satte Sylvia Brustad i gang en egen gransking av transaksjonene.Staten foretar egen gjennomgang av transaksjonene i Aker Solutions - pressemelding fra Nærings- og handelsdepartementet, publisert 5. april 2009.Høyre raser mot regjeringen - artikkel hos TV 2. Publisert 4. april 2009. Skrevet av Anine Hallgren. De to advokatfirmaene Simonsen og Selmer gransket den juridiske siden ved transaksjonene for regjeringen, mens Pareto Securities skulle se på de finansielle sidene.To advokatkontor gransker Aker - artikkel hos NRK, publisert 7. april 2009.Pareto skal granske Røkke-handel - artikkel i Rana Blad, publisert 8. april 2009.

Det ble også et viktig krav for regjeringen at kjøpet skulle opp til behandling i generalforsamlingen til Aker Holding. Fordi det var Aker Solutions AS som kjøpte aksjepostene, mente man i Aker at kjøpet ikke trengte å behandles i Aker Holding, fordi Aker Solutions AS er et datterselskap av Aker Solutions ASA, og derfor ikke et nærstående selskap til Aker Holding. Aksjetransaksjoner over en viss størrelse skal opp i generalforsamling ifølge aksjeloven, og denne holdt Aker Solutions AS.Røkkes Aker-finte – artikkel i Dagens Næringsliv, publisert 6. april.

Hva regjeringen visste
Berit Kjøll fortalte at hun fikk vite om kjøpene på styremøtet 30. mars, med unntak av kjøp av selskapet Aker Oilfield Services som siden februar måned var kjent i markedet.– Orientert i september – artikkel i Dagbladet publisert 7. april 2009. Skrevet av Eiliv Frich Flydal.

Torbjørn Hansens kritikk
Høyres næringspolitiske talsmann Torbjørn Hansen var den mest aktive kritikeren av regjeringen, og mente det lignet politisk korrupsjon å gå inn med fem milliarder kroner i det daværende Aker Kværner i 2007.Høyre: - Jens har ansvaret for Aker-skandalen - artikkel i VG, publisert 6. april 2009. Skrevet av Eivind Skevik. Han mente staten måtte kaste Berit Kjøll fra styret fordi hun ikke hadde fortalt om transaksjonen,- Brustad må kaste Berit Kjøll fra Aker - artikkel i Dagbladet publisert 7. april 2009. Skrevet av Eiliv Frich Flydal. og at skaden kunne føre til at Sylvia Brustad kunne bli stilt for riksrett.- Aker-saken kan ende med riksrett - artikkel hos NRK, publisert 8. april 2009. Brustad mente på sin side at Hansen måtte roe seg ned.- Høyre bør roe seg ned - artikkel hos NRK, publisert 8. april 2009. Fellesforbundet mente Hansen brukte saken for å kritisere statlig eierskap.Frykter høyrekampanje - artikkel i Klassekampen, publisert 7. april 2009. Skrevet av Pål Hellesnes.

Referanser

Eksterne lenker


Kategori:Hendelser i 2009
Kategori:Regjeringen Stoltenberg II
Kategori:Akergruppen